Anton Olsson

Anton Olsson (s. 26. tammikuuta 2003 Helsingborg, Ruotsi) on ruotsalainen jääkiekkopuolustaja, joka pelaa SM-liigajoukkue Rauman Lukossa.

 Ura 
 Seuraura 
Olsson on Åstorps IK:n kasvatti. Hän siirtyi juniorina sittemmin Helsingborgs HC:hen, josta Olsson siirtyi kaudeksi 2017–2018 Malmö Redhawksin organisaatioon. Hän oli U16 Elitissä joukkueensa tehokkain puolustaja tehoilla 11+14=25, joilla Olsson jakoi sarjan puolustajien pistepörssin seitsemännen sijan Växjö Lakersin Theo Angesvedin kanssa. Kaudella 2019–2020 hän oli kuudella osumallaan Redhawksin J20-joukkueen eniten maaleja tehnyt puolustaja Charlie Björlinin kanssa. Olsson debytoi kauden aikana myös seuran SHL-joukkueessa, jossa hän pelasi viisi runkosarjaottelua ilman tehopisteitä. Olsson teki SHL-debyyttinsä vain 16-vuotiaana 17. joulukuuta 2019 vieraissa HV71:tä vastaan. Hänet merkittiin Redhawksin seitsemänneksi puolustajaksi. Olsson sai ottelussa jääaikaa 5.35 minuuttia.

Marraskuussa 2020 Olsson teki Malmö Redhawksin kanssa kevääseen 2022 asti ulottuvan SHL-sopimuksen. Hän pelasi SHL:ssä varsinaisella tulokaskaudellaan 2020–2021 39 runkosarjaottelua tehden neljä syöttöpistettä ja kaksi pudotuspeliottelua ilman tehopisteitä.

Nashville Predators varasi Olssonin kolmannella kierroksella 72. pelaajana NHL:n varaustilaisuudessa 2021. Hän teki Malmö Redhawksissa SHL-uransa avausmaalin kauden 2021–2022 neljännellä kierroksella 23. syyskuuta 2021 Djurgårdenia vastaan. Olsson pelasi kauden aikana 39 runkosarjaottelua tehopistein 2+4=6.

Kaudeksi 2022–2023 Olsson siirtyi kaksivuotisella sopimuksella Skellefteåhon. Hän voitti kauden päätteeksi SHL-hopeaa. Kaudella 2023–2024, lokakuussa 2023 seura vuokrasi Olssonin 10. joulukuuta 2023 ulottuvalla sopimuksella SM-liigajoukkue Mikkelin Jukureihin, kun joukkueella oli käytettävissä vain seitsemän puolustajaa ja Lucas Nordsäter pitkään sivussa. Hän pelasi siellä seitsemän ottelua tehopistein 1+2=3 sekä kärsi myös yhden ottelun pelikiellon päähän kohdistuneesta taklauksesta, jonka kohteena oli KalPan Kasper Simontaival. Olssonin vuokrasopimus päätettiin kuitenkin jo marraskuun lopulla, kun hän joutui sivuun ylävartalovamman vuoksi. Olsson pelasi Skellefteåssa 18 runkosarjaottelua, kunnes helmikuussa 2024 seura lainasi Olssonin loppukaudeksi sarjatasoa alemmas HockeyAllsvenskan-joukkue AIK:hon. Hän pelasi siellä seitsemän runkosarja- ja kolme pudotuspeliottelua, kunnes maaliskuussa Skellefteå kutsui Olssonin takaisin vahvuuteensa SHL:n pudotuspeleihin. Olsson voitti kauden päätteeksi Ruotsin-mestaruuden.

Kaudeksi 2024–2025 Olsson palasi SM-liigaan ja siirtyi vuoden mittaisella sopimuksella Rauman Lukkoon. Hän pelasi 51 runkosarjaottelua tehopistein 4+7=11 ja seitsemän pudotuspeliottelua ilman tehopisteitä. Toukokuussa 2025 hän teki seuran kanssa vuoden mittaisen jatkosopimuksen, kuten taas helmikuussa 2026.

 Maajoukkueura 

Olsson pelasi alle 20-vuotiaiden MM-kilpailuissa vuonna 2023, jolloin hän voitti pronssia. Olsson pelasi myös alle 18-vuotiaiden MM-kilpailuissa vuonna 2021, jolloin hän voitti pronssia. Valmentajat valitsivat Olssonin Ruotsin turnauksen yhdeksi kolmesta parhaasta pelaajasta. Hän pelasi myös World U-17 Hockey Challengessa vuonna 2019. Yhteensä hän on pelannut 25 nuorten ja 20 poikien maaottelua.

 Muuta 
Olssonin isoveli Albin on pelannut jääkiekkoa Ruotsin alemmissa sarjoissa.

 Tilastot 
 2018–2019  Malmö Redhawks  SuperElit  9  2  0  2  2  2  1  0  1  0 2019–2020  Malmö Redhawks  SuperElit  26  6  11  17  18  –  –  –  –  –   Malmö Redhawks  SHL  5  0  0  0  0  –  –  –  –  – 2020–2021  Malmö Redhawks  J20 Nationell  7  1  3  4  2  –  –  –  –  –        U18  7  0  3  3  8   Malmö Redhawks  SHL  39  0  4  4  31  2  0  0  0  0 2021–2022  Malmö Redhawks  SHL  39  2  4  6  6  –  –  –  –  – 2022–2023  Skellefteå AIK  J20 Nationell  4  4  0  4  2  1  0  0  0  0        JMM  4  0  1  1  0   Skellefteå AIK  SHL  41  3  4  7  27  5  0  0  0  2 2023–2024  Skellefteå AIK  SHL  18  0  1  1  0  14  0  1  1  4    Jukurit  SM-liiga  7  2  1  3  29  –  –  –  –  –   AIK IF  Allsv.  7  0  0  0  0  3  0  0  0  4 2024–2025  Lukko  SM-liiga  51  4  7  11  45  7  0  0  0  0 5 kautta  yhteensä  SHL  142  5  13  18  64  21  0  0  0  6 2 kautta  yhteensä  SM-liiga  58  6  8  14  74  7  0  0  0  0 1 kausi  yhteensä  Allsv.  7  0  0  0  0  3  0  0  0  4 

 Lähteet 

 Viitteet 

Luokka:Ruotsalaiset jääkiekkoilijat
Luokka:Nashville Predatorsin varaamat pelaajat
Luokka:Vuonna 2003 syntyneet
Luokka:Elävät henkilöt